Υλικό Φυσικής-Χημείας	Κρούσεις

	



Η μέγιστη κινητική ενέργεια…
Σε λείο οριζόντιο επίπεδο, κινούνται στην ίδια ευθεία δύο  σφαίρες Α και Β με ίσες ακτίνες, οι οποίες κάποια στιγμή συγκρούονται κεντρικά και ελαστικά. Δίνεται ότι mΑ=m και mΒ=2m, ενώ πριν την κρούση η Α σφαίρα έχει ταχύτητα μέτρου υ1 με φορά προς τα δεξιά.
i)  Αν κατά την κρούση η σφαίρα Α αυξάνει την κινητική της ενέργεια, τότε η ταχύτητα της Β σφαίρας πριν την κρούση:
 α) Έχει φορά προς τα δεξιά.
 β) Είναι μηδενική
 γ) έχει φορά προς τα αριστερά.
ii) Αν η σφαίρα Β, μεταφέρει στην Α σφαίρα το 100% της κινητικής της ενέργειας, τότε η ταχύτητά της πριν την κρούση είχε μέτρο:
α) υ2=υ1,  β) υ2=2υ1,   γ) υ2=3υ1.
iii) Στην παραπάνω περίπτωση, η μέγιστη κινητική ενέργεια που αποκτά η σφαίρα Α μετά την κρούση, είναι:
α) Κmαx= ½ mυ12,   β) Κmαx= 4∙ ½ mυ12,  γ) Κmαx= 8∙ ½ mυ12,  δ) Κmαx= 9∙ ½ mυ12.
Απάντηση:
	



Κατά τη διάρκεια της κρούσης ασκούνται στις σφαίρες οι δυνάμεις F1 και F2, όπως εμφανίζονται στο διπλανό σχήμα. Κατά συνέπεια η ταχύτητα της Α σφαίρας αρχίζει να μειώνεται, οπότε για να έχουμε τελικά αύξησης της κινητικής της ενέργειας, θα πρέπει αφού μηδενιστεί, να αλλάξει φορά και η σφαίρα να κινηθεί τελικά προς τα αριστερά και μάλιστα με ταχύτητα μεγαλύτερου μέτρου. Αν η Β ήταν αρχικά ακίνητη, τότε η τελική ταχύτητα της Α σφαίρας θα είχε μέτρο μικρότερο από υ1 (ας μην ξεχνάμε ότι κάποια ενέργεια θα μεταφερόταν στη Β σφαίρα…). Αν η υ2 είχε φορά προς τα δεξιά, η σφαίρα Β θα επιταχυνόταν και θα κέρδιζε κινητική ενέργεια, αλλά αυτό θα συνοδευόταν από μείωση της κινητικής ενέργειας της Α σφαίρας, με αποτέλεσμα και η τελική ταχύτητα της Α σφαίρας, να είχε μέτρο μικρότερο από το αντίστοιχο μέτρο της υ1. Άρα δεν μένει παρά η αρχική ταχύτητα της Β σφαίρας να έχει φορά προς τα αριστερά. Σωστό το γ).
Αν θέλαμε ακριβέστερη μαθηματική απόδειξη, δεν έχουμε παρά να πάρουμε την εξίσωση της ταχύτητας της Α σφαίρας μετά την κρούση, λαμβάνοντας υπόψη ότι η τελική ταχύτητα της Α σφαίρας θα έχει φορά προς τα αριστερά και θεωρώντας την προς τα δεξιά φορά ως θετική:

→






 → 

Αφού 
Αν η Β σφαίρα μεταφέρει στην Α όλη την κινητική της ενέργεια, τότε θα παραμένει τελικά ακίνητη και παίρνοντας την εξίσωση της ταχύτητάς της μετά την κρούση, έχουμε;

→

→


Η τελευταία σχέση, μας λέει ότι η Β σφαίρα πρέπει να κινείται προς τα αριστερά με ταχύτητα μέτρου 2υ1. Σωστή η β) επιλογή.
Στην περίπτωση που η σφαίρα Β ακινητοποιείται μετά την κρούση, όλη η κινητική της ενέργεια μεταφέρεται στην Α σφαίρα, η οποία αποκτά μέγιστη κινητική ενέργεια:




Σωστό το δ.

dmargaris@gmail.com

1
		www.ylikonet.gr

